kardosdrur/scandi-wiki huggingface dataset:
Lotta Schelin

Charlotta Eva "Lotta" Schelin (født 27. februar 1984) er en svensk professionel fodboldspiller, som spiller som angriber for FC Rosengård i Damallsvenskan. Hun er også en del af Sveriges kvindefodboldlandshold, hvor hun fik sin debut i marts 2004.

Landsholdskarriere 
Schelin har repræsenteret sit land til EM i fodbold for kvinder i 2005, 2009 og 2013 og i VM i fodbold for kvinder i 2007, 2011 og 2015. Hun har også spillet med i kvindernes fodboldturnering under de Olympiske sommerlege i 2004, 2008, 2012 og 2016.

I oktober 2012 blev hun sammen med Caroline Seger anfører for landsholdet. I oktober 2014 blev Schelin Sveriges topscorer gennem alle tider, da hun scorede sit landsholdsmål nummer 73 for Sverige i en venskabskamp mod Tyskland.

Referencer

Eksterne henvisninger 
 

Fodboldspillere fra Sverige
Kvindelige fodboldlandsholdsspillere fra Sverige
Medaljevindere fra Sverige ved sommer-OL 2016
Olympiske sølvmedaljevindere fra Sverige
Mary Elizabeth Braddon

Mary Elizabeth Braddon (født 4. oktober 1837 i London, død 4. februar 1915 i Richmond, Surrey) var en engelsk forfatterinde. Hun var mor til William Babington Maxwell.

Mary Elizabeth Braddon skrev en stor mængde sensationsromaner, der ved spændende handling og livlige skildringer, men uden større kunstnerisk værd, skaffede hende et meget stort publikum. Efter nogle indledende forsøg vakte hun stor opsigt ved romanen Lady Audley's Secret (1862), som i tre måneder nåede otte oplag og i oversættelse læstes som feuilleton i de fleste større nordiske blade. Derefter fulgte med stor hurtighed, gennemsnitlig én eller to om året, en
lang række romaner, blandt hvilke kan nævnes: Aurora Floyd; John Marchmonth's Legacy; Henry Dunbar. Siden 1866 udgav hun i nogle år månedsskriftet Belgravia. Hun var gift med forlæggeren John Maxwell, men bevarede som forfatterinde sit pigenavn.

Kilder 

 

Romanforfattere fra England
Engelsksprogede forfattere
Briter i 1800-tallet
Briter i 1900-tallet
Personer fra London
Brasiliens kvindefodboldlandshold

Brasiliens kvindefodboldlandshold repræsenterer Brasilien i internationale fodboldturneringer. Brasilien spillede deres første kamp den 22. juli 1986 mod USA, amerikanerne vandt 2-1.

Statistik

VM i fodbold

Olympiske lege

Pan American Games

Copa América Feminina

Aktuel trup 
Følgende spillere blev udtaget til truppen til VM i fodbold 2023 i Australien/New Zealand.

Head coach: Pia Sundhage

Spillerstatistik

Flest kampe 
Aktive spillere er markeret. .

 Flest målAktive spillere er markeret. .

Referencer 

Kvindefodboldlandshold
Kvindefodboldlandshold
August von Pettenkofen

August Xaver Karl Ritter von Pettenkofen (født 10. maj 1822 i Wien, død 21. marts 1889 sammesteds) var en østrigsk maler og litograf.

Pettenkofen gik 1837—40 på Akademiet i Wien, studerede i Italien og Paris, hvor han påvirkedes af Meissonier. Pettenkofen vandt sig i Østrig et stort publikum ved sine mange genrebilleder, ofte små og af en Meissoniersk omhu og elegance i foredraget. Særlig hans skildringer af ungarsk soldater- og folkeliv sættes højt. Også portrætter findes af hans hånd. I Wiens Hofmuseum findes blandt mange andre: Rendez-vous, i Amsterdams Fodor-Museum fandtes blandt andet: Ungarske bønder på pustaen; andre findes i museet i Budapest, Berlins Nationalgalleri m. v.

Kilder 

 

Malere fra Østrig
Østrigere i 1800-tallet
Personer fra Wien
Lenau

Lenau henviser til:

 Nikolaus Lenau
 Oskar Emil Lenau
Federazione Industria Musicale Italiana

Federazione Industria Musicale Italiana (FIMI) () er en paraplyorganisation der holder styr på næsten alle aspekter af musikindustrien i Italien. Den blev grundlagt i 1992, da større pladeselskaber forlod det tidligere Associazione dei Fonografici Italiani (AFI). I de følgende år forlod de resterende pladeselskaber AFI for at blive medlem hos FIMI. I 2011 repræsenterede FIMI 2.500 firmaer i musikindustrien.

FIMI er medlem af International Federation of the Phonographic Industry og den italienske arbejdstagerforening, Confindustria.

Referencer 

Musikindustri
Medievirksomheder fra Italien
Etableret i 1992
British Phonographic Industry

BPI (British Recorded Music Industry) Limited, normalt kendt som British Phonographic Industry eller BPI, er den britiske musikindustris fagforbund.

Referencer 

Musikindustri
Organisationer fra Storbritannien
Etableret i 1973
Guard

Guard er fællesbetegnelsen for backcourtspillerne i basketball. Der skelnes som regel mellem point guard og shooting guard. Guards adskiller sig fra frontcoutspillerne, som er hhv. small forward, power forward og center, ved som udgangspunkt at spille længere væk fra kurven. En point guard er som regel den mindste spiller og playmakeren på holdet, mens en shooting guard som regel er en god skytte der er placeret på en af fløjene. Hvis man er i stand til at spille begge positioner omtegnes man som en combo guard.

Basketball
Forward (basketball)

Forward er fællesbetegnelsen for small forward og power forward positionerne i basketball. Er man i stand til at spille begge positioner omtales man hyppigt som en combo forward. Udtrykket stretch four bruges også hyppigt om en combo forward, men dette udtryk var oprindeligt et udtryk for en power forward som var i stand til at rykke væk fra kurven og afslutte udefra.

Basketball
Marta (fodboldspiller)

Marta Vieira da Silva (født 19. februar 1986), bedre kendt som Marta, er en brasiliansk fodboldspiller, angiber, som spiller for den amerikanske klub Orlando Pride. Fra 2014-17 spillede for FC Rosengård i den svenske liga Damallsvenskan. Hun spiller også for Brasilien. Med 17 mål holder hun verdensrekorden for den mest scorende spiller ved kvindernes VM i fodbold turnering, hun har overhalet Tysklands Birgit Prinz, som tidligere var indehaver af rekorden med 14 mål. Marta satte rekorden i kampen mod  i Brasiliens første kamp ved 2015 udgaven i Canada. Hun er også den første fodboldspiller, hos begge køn, til at score ved fire VM-slutrunder, kun efterfulgt af canadiske Christine Sinclair. I 2021, blev hun ved Sommer-OL i Tokyo, den første kvindelige fodboldspiller nogensinde til at score ved fem olympiske lege i træk, da hun bragte , foran 1-0 mod .

Marta betragtes ofte som den bedste kvindelige fodboldspiller nogensinde, og har fået kælenavnet Pelé i skørter af Pelé selv. Hun er kåret som Årets fodboldspiller (FIFA) fem gange i træk mellem 2006 og 2010. Hun var ligeledes, blandt de top 3 nominerede, i alle årene fra 2010 til 2014. Hun var en del af Brasiliens landshold, som vandt olympisk sølv i 2004 og Sommer-OL 2008. Hun vandt også Den Gyldne Bold ved U/19-VM i fodbold for kvinder 2004, og vandt både den gyldne bold og den gyldne støvle ved kvindernes VM i fodbold 2007 efter at have ført Brasilien til finalen i turneringen.

Referencer

Eksterne henvisninger 

 Player domestic stats  hos SvFF
 
 WPS profil 
 

Kvindelige fodboldlandsholdsspillere fra Brasilien
Olympiske sølvmedaljevindere fra Brasilien
Fodboldspillere fra Tyresö FF
Fodboldspillere fra FC Rosengård
Fodboldspillere ved sommer-OL 2004
Fodboldspillere ved sommer-OL 2008
Olympiske fodboldspillere fra Brasilien
Deltagere for Brasilien ved sommer-OL 2008
Deltagere for Brasilien ved sommer-OL 2004
Repoussoir

Repoussoir (fra fransk repousser "trænge tilbage") er en teknik i billedkunst, hvor et større objekt placeres i forgrunden til venstre eller højre kant, hvilket giver dybde i billedet.

Teknikken 
Dybden i billedet skabes ved at repoussoir-objektet er forholdsvis større end andre objekter på billedet og indrammer kanten. De andre objekter ser derved ud, som om de trænges langt tilbage ind i billedets baggrund.

Hermed trækkes beskuerens øje fra kanten ind mod baggrunden.

Repoussoir-objektet var typisk et stykke arkitektur eller et træ, men kunne også være et menneske eller dyr. Objektet er også gerne mørkere eller en helt sort silhuet i forhold til den lysere baggrund.

Teknikken giver en mere interessant komposition end typiske panorama-billeder, hvor beskuerens øje glider over den ensartede forgrund og baggrund uden at hæfte sig ved nogen objekter.

Historie 
Repoussoir-teknikken blev populær hos kunstnere siden barokken, og kan især findes hos hollandske landskabsmalere fra det 17. århundrede. Jacob Isaacksz. van Ruysdael yndede at bruge repoussoir i sine landskaber ved at placere et træ i den ene kant af maleriet.
I stedet for træeer, brugte malere som Paolo Veronese, Peter Paul Rubens og impressionisterne som Gustave Caillebotte menneskefigurer til repoussoir i sine billeder.. I Danmark blev teknikken brugt af bl.a. Johan Thomas Lundbye.

I dag kan teknikken bruges med fordel i fotografi og anden billedkunst.

Kildehenvisninger 

Maleri
Teenage Mutant Ninja Turtles: Out of the Shadows

Teenage Mutant Ninja Turtles: Out of the Shadows er en spillefilm med Teenage Mutant Ninja Turtles og lanceret i 2016.

Eksterne henvisninger 
 
 

Amerikanske film fra 2016
Science fiction-film fra USA
Out of the Shadows
Actionfilm fra USA
Komediefilm fra USA
Uruguay ved sommer-OL 2016

Uruguay deltog under Sommer-OL 2016 i Rio de Janeiro som blev arrangeret i perioden 5. august til 26. august 2012. Siden landets officielle debut i 1920, har uruguayanske atleter optrådt i hver udgave af de olympiske lege, med undtagelse af de Sommer-OL 1980 i Moskva, på grund af sin delvise støtte til den USA-ledede boykot.

Medaljer

Svømning

Resultater

Referencer 

Lande ved sommer-OL 2016
2016
Ungarn ved sommer-OL 2016

Ungarn deltog ved Sommer-OL 2012 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Flere gange medaljevindere 
Følgende atleter har vundet flere medaljer ved sommer-OL 2016.

Svømning

Resultater

Referencer 

Lande ved sommer-OL 2016
2016
Lachner

Lachner är et efternavn, der henviser til blandt andre:

 Franz Lachner (1803-1890) – tysk komponist
 Ignaz Lachner (1807-1895) – tysk komponist
 Theodor Lachner (1795-1877) – tysk komponist
 Vinzenz Lachner (1811-1893) – tysk komponist

Efternavne
Avnø Naturcenter

Avnø Naturcenter er et ubemandet naturcenter; der er åbent døgnet rundt, så det altid er muligt at gå op i observationstårnet. Avnø Naturcenter er placeret på halvøen Avnø ved Sallerup; mellem de to sydsjællandske provinsbyer, Næstved og Vordingborg.

Historie 
Den tidligere Flyvestation Avnø er nu omdannet til naturcenter og naturskole. Det tidligere kontroltårn er nu observationstårn. Avnø Naturcenter åbnede i 2004.

Udendørs 
Navnet, AVNØ NATURCENTER, er nu skrevet på observationstårns yderside (se fotografiet). Der er mulighed for at spise medbragt mad.

Tæt på det tidligere kontroltårn starter Avnø Naturcenters planetsti, som fører hen til kysten.

Dyrelivet ved naturcentret 
Ved naturcentret er der flere vandhuller til glæde for frøer. Fra observationstårnet kan man med kikkert se bl.a. fugle og sæler; navnlig spættede sæler holder til tæt på Avnø. Ved Avnø Naturcenter kan man se såvel levende som døde sæler; man bør lade enhver sæl være i fred, opfordrer både Naturstyrelsen og Statens Serum Institut til.

Eksterne henvisninger
Avnø Naturcenter
Rundt i Danmark
Astronomisk Selskab

Referencer 
Lokaliteter i Vordingborg Kommune

Naturcentre
VM i landevejscykling 2016

VM i landevejscykling 2016 blev arrangeret i Doha i Qatar, 9.–16. oktober 2016.

Program

Resultater

Medaljetabel

Referencer

Eksterne henvisninger
Aalborgstuen

Aalborgstuen er en velbevaret panelstue i træ fra renæssancen, permanent udstillet på Aalborg Historiske Museum.

Udsmykning 
Panelstuen er opført i ege- og fyrretræ. Væggene og loftet er helt dækkede af paneler og ornamenter i de to træsorter, med masser af fine, udskårne detaljer, og delvis bemalede i forskellige farver (rødt, gult, gyldent, blåt og grønt). Væggene er dækkede af mørke eg-paneler, der sidder i 2 rækker af større firkanter, afbrudt af en række mindre aflange rektangler i midten af væggen. De større firkanter mod gulvet er ikke udsmykkede, heller ikke de aflange rektangler i midten. Mellem panelerne sidder der lodrette rækker af udskårne kugler, malet grønne og guld. De større firkanter mod loftet er alle indrammede af en detaljeret, udskåren ramme, afrundet foroven og delvis bemalet.

Loftspanelerne er af fyrretræ og helt bemalede. Loftsbjælkene er rødmalede. På siderne af loftsbjælkerne er der rektanglede paneler med detaljerede, udskårne motiver. Mellem loftsbjælkene er loftoverfladen delt op i kasetter med guldbemalede, runde knopper i midten. Omkring hver rund knop er der en firkantet blå kasetteramme. Omkring hver blå kasetteramme er der en rødmalet, tyk stribe. Hver rød stribe har en blå og sort kant.
Lige under loftet, langs hele væggen løber der en lang stribe; malet grønt, med uskårent nedre kant malet med guld.

Døren er udsmykket på lignende måde som vægpanelerne, med større firkantede paneler af egetræ og skråt udskåret kant. Dørrammen er stor og imponerende, også udskåret.

Der er vinduer i to sider af stuen modsat den udskårne dør. Vinduerne giver naturligt lys i hele panelstuen. Vinduerne sidder parvis med sprosser i midten. Ruderne er renæssanceruder med små prikker. Under vinduerne, i hele længden, er der monteret siddebænke langs væggene. Ryggen af siddebænken er udsmykket med paneler.

Inde i stuen står der antikke møbler fra renæssancen. Der står 2 rigt udskårne skabe mod væggene, 2 stole ved siden af det ene skab, nogle kister, et langt spisebord, dækket med en rødbrun dug med hvide ornamenter, samt et lille, udækket bord.

Historie 
Oprindeligt blev panelstuen bygget som forstue til den nye købmandsgård, opført af rådsmand og købmand Niels Christensen i 1602. Købmandsgården var et gavlhus, beliggende på hjørnet af Østerågade og Ved Stranden i Aalborg. Panelstuen var en slags venteværelse til de fornemme gæster, Niels Christensen modtog. Niels Christensen døde i 1608 og efterlod mange ejendomme rundt om i byen og en formue til sine arvinge.

Aalborg Håndværkerforening overtog gavlhuset i 1866 og overdrog panelstuen til Aalborgs Historiske Museum.

Panelstuen har været udstillet på museet i over 100 år. Den betragtes som den til dato bedst bevarede panelstue i Danmark.

Kilder 

Museer i Region Nordjylland
Historiske museer i Danmark
Stuen
Stuen
Coppa Sabatini

Coppa Sabatini er et italiensk endagsløb i landevejscykling som arrangeres hvert år i oktober. Løbet er blevet arrangeret siden 1952. Løbet er af UCI klassificeret med 1.Pro og er en del af UCI ProSeries.

Vindere

Eksterne henvisninger
Henricus de Bracton

Henricus de Bracton (rettere Henry of Bratton, fødselsår ukendt, død 1268) var en engelsk jurist.

Henricus de Bracton stammede rimeligvis fra en landsby Bratton (Bratton Fleming eller Bratton Clovelly) i Devonshire. Han blev rejsedommer 1245 og var 1248—1267 assiseretsdommer i Englands sydvestlige grevskaber. I 1264 blev han tillige ærkediakon i Barnstaple og samme år kansler ved katedralen i Exeter. Henricus de Bractons ufuldendte værk De legibus et consuetudinibus Angliæ libri quinque, in varios traclatus distincti, muligvis forfattet 1250—1259, er et af Englands stolteste litterære mindesmærker fra middelalderen, den første praktisk-videnskabelige fremstilling i systematisk Form af den gældende retsorden: civilprocessen, lenssystemet, strafferetten og straffeprocessen, fremragende ved rig kasuistik, grundig bearbejdelse af retstilfældene og skarp logik. Mærkelig er romerrettens indflydelse på Henricus de Bracton; de af ham benyttede steder af Azos Summa blev 1895 udgivet af Frederic William Maitland (Selected passages from the works of Bracton and Azo — The publications of the Selden Society VIII). Et af Paul Vinogradoff 1884 i British Museum fundet manuskript med omtrent 2 000, af Henricus de Bracton ved affattelsen af hans "Tractatus" anvendte retstilfælde offentliggjordes af Maitland i det fortrinlige værk: Bractons Note Book. A collection of cases decided in the king's courts during the reign of Henry the third, annotated by a lawyer of that time, seemingly by Henry of Bratton (I—III, 1887). Henricus de Bractons "Tractatus" blev første gang trykt i London 1569 af Richard Tottel. Af senere udgaver må fremhæves den af Sir Travers Twiss besørgede, med kildehenvisninger, parallelsteder og engelsk oversættelse (I—VI, 1878—1883), men en til nutidens fordringer svarende, kildekritisk udgave mangler endnu.

Kilder 
 

Dommere fra England og Wales
Félix Bracquemond

Auguste Joseph (Félix) Bracquemond (født 28. maj 1833 i Paris, død 29. oktober 1914 sammesteds) var en fransk maler, tegner for kunsthåndværk, raderer og keramiker.

Bracquemond er bedst kendt gennem sine raderinger, hvor han med blændende teknisk færdighed har evnet at reproducere en række mestres mest forskelligartede maleriske stil. Her skal nævnes blade efter Holbein (Erasmus), Rubens (Turiner), Delacroix (Boissy d'Anglas), Corot, Millet, Rousseau, Meissonnier (La Rixe) og en betydelig række efter Gustave Moreau; endvidere har Bracquemond udført fremragende flerfarveraderinger.

Kilder 

  

Malere fra Frankrig
Grafikere fra Frankrig
Tegnere fra Frankrig
Raderere fra Frankrig
Keramikere
Franskmænd i 1800-tallet
Franskmænd i 1900-tallet
Personer fra Paris
Højskolen Marielyst

Højskolen Marielyst er en højskole, der ligger i et gammelt badehotel i feriebyen Marielyst 12 km syd for Nykøbing Falster. Den har eksisteret siden 1971, og den henvender sig mest til voksne og pensionister. I 2007 stod koncerthuset klar til brug - bygget af det lokale arkitektfirma, Friis Andersen A/S. Koncerthuset fungerer også som lokalt kulturhus, hvor der hen over året er op til 100 åbne publikumsarrangementer.  Højskolen udbyder en bred vifte af kurser, foredrag, koncerter og forløb i kreative fag.

Højskolen har hvert år ca. 60 forskellige kurser af 1 eller 2 ugers varighed. Der er 60 værelser på stedet.

I 2019 grundlagde højskolen Seniorfestivalen afvikles i uge 30 og byder på over 60 events over 2 dage, herunder masser af koncerter.

I efteråret 2016 fik højskolen nyt forstanderpar.

Forstandere 
 1998-2008 Ib Johansen og hustru Astrid Johansen
 2008-2016 Hans Jørgen Møller og hustru Mette Grønnegaard
 2016-   Christian Schou (f. 1962) og hustru Jannie Lehmann

Referencer

Eksterne henvisninger 
 Højskolen marielyst
 Højskolen Marielyst på TV Øst

Folkehøjskoler i Danmark
Bygninger, konstruktioner og anlæg i Guldborgsund Kommune
Etableret i 1971
Landbrugsmuseum

Et landbrugsmuseum er et museum, der beskæftiger sig med landbrug, landbrugsmaskiner og dyrehold, normalt fra 1700-tallet og frem til i dag. Disse vil ofte inkludere samlinger af redskaber og maskiner til landbrugsmæssige formål, og nogle gange også dyrehold. De er samtidig kulturhistoriske frilandsmuseer, da de belyser landbosamfundet.

Udover traditionelle landbrugsmuseer som Dansk Landbrugsmuseum og Melstedgård findes også mere specialiserede museer som Danmarks Traktormuseum og Ulbjerg Traktormuseum, der har specialiseret sig i traktorer, og Hørvævsmuseet på Krengerup, som fokuserer på fremstilling af hør.

Landbrugsmuseer i Danmark 
 Boldrup Museum
 Danmarks Ferguson Museum
 Danmarks Traktormuseum
 Dansk Landbrugsmuseum
 Egen Egns- og Landbrugsmuseet
 Grønhøj Kro og Landbrugsmuseum
 Hygum Hjemstavnsgård
 Hørvævsmuseet på Krengerup
 Landbomuseet Lundekrog 
 Landbomuseet på Birkendegaard
 Landbrugsmuseet i Bindeballe
 Landbrugsmuseet Fløjgården
 Landbrugsmuseum Gjern
 Landbrugsmuseet på Tørninggård
 Landbrugsmuseet Skarregaard
 Landskabs- og Landbrugsmuseet
 Melstedgård
 Mosbjerg Landbrugsmuseum
 Morsø Traktormuseum
 Munkegård Traktormuseum
 Oldemorstoft
 Orø Landbrugsmuseum
 Rundemølle
 Samsø Landbrugsmuseum
 Sjællands Veteran Traktor Museum
 Søhøjlandets Landbrugsmuseum
 Ulbjerg Traktormuseum

Museum
Museumstyper
Landskabs- og Landbrugsmuseet

Landskabs- og Landbrugsmuseet er et landbrugs- og frilandsmuseum, der ligger i Mosbjerg tæt ved Sindal i Vendsyssel. Museet drives med marker og dyr som man gjorde omkring 1915.

Det består af to bygninger, der ligger et stykke fra hinanden. Det ene er et gammelt husmandssted, der oprindeligt blev opført i 1899. Det blev revet ned i 1977 og genopført på den nuværende placering i 1982. Den anden staldbygning fra gården Bjørnager, hvor der findes en udstilling om landskabets geologiske tilbliven samt en samling af landbrugsredskaber fra 1880-1950. Området dækker omkring 40 ha og indbefatter også flere gravhøje.

Museet er en del af museumssammenslutningen Vendsyssel Historiske Museum.

Referencer

Eksterne henvisninger 
 Landskabs- og Landbrugsmuseet

Museer i Region Nordjylland
Frilandsmuseer i Danmark
Museer etableret i 1982
Sindal
Landbrugsmuseer
Knud Hansen (kunstner)

Knud Erik Hansen (født 9. april 1936 i Nørre Åby, død 18. august 1988 på Kalymnos, Grækenland) var en dansk maler og grafiker.

Hansen blev optaget på Kunstakademiet på malerskolen i København, her befandt han sig dog ikke særlig godt, og efter kort tid blev han derfor anbefalet at søge over på grafisk skole. Her gik det meget bedre, sikkert på grund af skolens særlige værkstedsmiljø, hvor rutinerede grafikere mødtes med eleverne til gensidig inspiration. Flere af de etablerede kunstnere, der havde deres gang på skolen, bl.a. Søren Hjorth Nielsen og Rasmus Nellemann, de kom til at betyde meget for hans fortsatte karriere.

Knud Hansen er rigtigt repræsenteret på Trapholt, Vejle Kunstmuseum og Fuglsang Kunstmuseum.

Eksterne henvisninger og kilder 

 

Malere fra Danmark
Personer i Kraks Blå Bog (afdøde)
Personer fra Nørre Aaby
W.B. Maxwell

William Babington Maxwell (født 4. juni 1866, død 1938) var en engelsk forfatter. Han var søn af Mary Elizabeth Braddon.
 
Maxwell hævede sig ikke over den underholdende sensationslitteratur og var i meget et sidestykke til Hall Caine. Karakteristiske bøger er: The Ragged Messenger, The Guarded Flame, The Devils Garden og The Mirror and the Lamp. Gabrielle (1926) giver et stykke kvindepsykologi fra Første Verdenskrig og den påfølgende tid.

Kilder 

 

Romanforfattere fra England
Engelsksprogede forfattere
Briter i 1800-tallet
Briter i 1900-tallet
Det Gamle Trykkeri (Nakskov)

Det Gamle Trykkeri er teknisk museum i Nakskov på det vestligste Lolland. Det blev etableret i 1995 af typografer fra avisen Ny Dag. Museet åbnede den 1. maj 1997. Museet udstiller sættemaskiner, trykmaskiner, mørkekammer, kameraudstyr og andre genstande forbundet med trykkeribranchen.

Referencer

Eksterne henvisninger 
 det-gamle-trykkeri.dk 

Museer i Nakskov
Det Gamle Trykkeri
Tekniske museer i Danmark
Museer etableret i 1995
Bogtryk
Louis Paul Cailletet

Louis Paul Cailletet (født 21. september 1832 i Châtillon-sur-Seine, død 5. januar 1913 i Paris) var en fransk fysiker.

Cailletet studerede i Paris og overtog derefter ledelsen af sin fars jernværker. Han udgav arbejder over metallurgi; men som fysiker er han mest kendt ved sine forsøg over luftarternes fortætning, idet han 1877, næsten samtidig med Raoul Pictet, opnåede ved stærkt tryk og stærk afkøling at forvandle til væske luftarterne ilt, kvælstof, kulilte, atmosfærisk luft og brint, der alle hidtil havde modstået ethvert forsøg på at fortætte dem.

Kilder 

 

Fysikere fra Frankrig
Metallurgi
Franskmænd i 1800-tallet
Franskmænd i 1900-tallet
Pictet

Pictet er et efternavn, der henviser til blandt andre:

 Adolphe Pictet (1799-1875) – schweizisk sproggransker
 Charles Pictet de Rochemont (1755-1824) – schweizisk politiker, agronom og diplomat
 François Jules Pictet de La Rive (1809-1872) – schweizisk zoolog og palæontolog
 Marc-Auguste Pictet (1752-1825) – schweizisk fysiker
 Raoul Pictet (1846-1929) – schweizisk fysiker

 andet
 Pictet (månekrater) – nedslagskrater på Månen, beliggende på den sydlige halvkugle på Månens forside

Efternavne